Vakansieplekke SA - Sparrow Hawk
Sparrow Hawk Lodge is ideaal geleë vir 'n spits wegbreek. Geleë in die prentjie mooi Magaliesberge en die breë uitkyk van Hartebeespoortdam skets die perfekte prentjie wat nie vinnig vergete sal raak nie. Geniet 'n glasie volronde rooiwyn op 'n uitsig gelaaide patio, 'n beter manier om die dag vaarwel te heet kry mens nie sommer nie. Die lodge het 7 ensuite kamers wat perfek uitgelê is vir gesinne asook paartjies. Loer by jou venster uit dan sal jy vinning snoesig voel tussen die berge en kamer met hout afwerkings. Tyd vir 'n koppie boeretroos?
Daar is koffie stasies en ook 'n kroeg yskas in elke kamer. Vir die natuurliefhebber is daar aktiwiteite wat jou hart sal laat vinnig klop. Besoek die glibberige vriende by 'n reptiel park, of gaan zipline tussendeur die bome, in een van Suid-Afrika se mooiste natuur omgewings. Kaas en wynproe kan ook deel vorm van jou program. 'n Mooi lodge, goeie personeel en prentjiemooi natuurskoon is perfek vir enige werks of persoonlike funksie. Die ongerepte natuur sal jou vinnig laat vergeet van die gejaag van die stad.